3 Mag die God en Vader van ons Here Jesus Christus geloof word. Hy het Jesus Christus uit die dood opgewek,+ en so het hy ons in ooreenstemming met sy groot genade ’n nuwe geboorte gegee.+ Nou het ons ’n lewende hoop+ 4 op ’n erfenis wat nie vernietig kan word nie, wat onbesmet is en nie kan vergaan nie.+ Dit word in die hemel bewaar vir julle,+ 5 wat danksy julle geloof beskerm word deur God se krag vir ’n redding wat in die tyd van die einde* geopenbaar sal word. 6 Daarom is julle baie vreugdevol, al moet julle nou – as dit so moet wees – vir ’n klein rukkie allerhande moeilike tye deurmaak.+ 7 Dan kan julle geloof, nadat dit getoets is,+ daartoe lei dat julle geprys en geëer word wanneer Jesus Christus geopenbaar word.+ Hierdie soort geloof is baie waardevoller as goud wat kan vergaan, al word dit deur vuur getoets.* 8 Al het julle hom nooit gesien nie, is julle lief vir hom. Al sien julle hom ook nie nou nie, beoefen julle geloof in hom en ervaar julle ’n onbeskryflike en wonderlike vreugde, 9 want julle weet dat julle geloof tot redding sal lei.+
22 Noudat julle julleself gereinig het deur aan die waarheid gehoorsaam te wees, het julle opregte broederlike liefde,+ en julle moet mekaar dus intens liefhê uit die hart.+ 23 Want julle is ’n nuwe geboorte gegee,+ nie deur saad wat kan vergaan nie, maar deur saad wat nie kan vergaan nie,*+ deur middel van die woord van die lewende en ewige God.+ 24 Want “alle mense* is soos gras, en hulle prag is soos ’n bloeisel van die veld. Die gras droog uit en die blom val af, 25 maar die woord van Jehovah* bly vir ewig”.+ En hierdie “woord” is die goeie nuus wat aan julle bekend gemaak is.+